ผิวตรงต้นคอนูนมีสเก็ดเล็กน้อย เกิดจากอะไร เป็นอันตรายหรือป่าวครับ
สวัสดีค่ะ การมีผื่นเป็นขุยสะเก็ดเล็กน้อยตรงต้นคอดังกล่าวมาและในรูปแนบนั้น นึกถึงผื่นผิวหนังอักเสบอาจเป็นผื่นภูมิแพ้ที่ผิวหนัง หรือเป็นผื่นแพ้สัมผัสสารที่แพ้หรือทำให้ระคายเคือง หรือผื่นขุยกุหลาบจากการติดเชื้อไวรัส การติดเชื้อราที่ผิวหนังกลุ่มกลาก เป็นต้นในเบื้องต้นไม่ไปแกะเกาบริเวณที่เป็น ใช้น้ำเปล่าสะอาดล้างเบาๆภายนอกเท่านั้น ร่วมกับรักษาความสะอาดบริเวณดังกล่าวให้ดี ไม่ให้อับชื้น ไม่อับเหงื่อหากเป็นกลุ่มผื่นผิวหนังอักเสบหรือการระคายเคืองที่เป็นไม่มาก ผื่นมักยุบไปได้เอง แต่ถ้าเป็นการติดเชื้อไวรัสหรือเชื้อรา ควรได้รับการตรวจเพิ่มเติมเช่นการขูดขุยบริเวณดังกล่าวไปตรวจต่อไป ดังนั้นหากผื่นยังคงมีขุยมาก คันเยอะ ลุกลาม ควรไปพบแพทย์